Gleðin er við völd hjá Tottenham undir stjórn Mourinho.vísir / getty Tottenham komst aftur á sigurbraut undir stjórn Jose Mourinho í ensku úrvalsdeildinni í dag þegar Lundúnarliðið fékk Burnley í heimsókn en Tottenham tapaði sínum fyrsta leik undir stjórn Portúgalans á Old Trafford í miðri viku . Liðsmenn Mourinho voru staðráðnir í að svara tapinu gegn Man Utd á réttan hátt og strax eftir 10 mínútna leik var staðan orðin 2 - 0 , Tottenham í vil . Son Heung-Min skoraði fallegasta mark leiksins þegar hann kom Tottenham svo í 3 - 0 eftir rúmlega hálftíma leik og úrslitin nánast ráðin . Harry Kane bætti við öðru marki sínu snemma í síðari hálfleik og Moussa Sissoko rak síðasta naglann í kistu lánlausra Burnley manna stundarfjórðungi fyrir leikslok . Lokatölur 5 - 0 fyrir Tottenham . Það var engan veginn sama fjörið í leik Watford og Crystal Palace sem fram fór á sama tíma en þeim leik lauk með markalausu jafntefli .